Inspektorati Kombëtar i Mbrojtjes së Territorit

Inspektorati Kombëtar i Mbrojtjes së Territorit (IKMT),  është një agjenci qeveritare në Shqipëri që funksionon nën varësinë e Ministrisë së Brëndshme. Është përgjegjëse për zbatimin e rregulloreve kombëtare mbi ndërtimet, përdorimin e tokës dhe mbrojtjen e mjedisit në të gjithë vendin.

 Historia 
Origjina e agjencisë daton në vitin 2007, kur u themelua me emrin Inspektorati Ndërtimor Urbanistik Kombëtar shkurt INUK,  për të mbikëqyrur aktivitetet ndërtimore dhe për të zbatuar rregulloret e planifikimit urban në Shqipëri, në bazë të Ligjit nr. 9780, datë 16 korrik 2007.

Në nëntor 2015, INUK u shfuqizua dhe detyrat e tij iu transferuan Inspektoratit Kombëtar të Mbrojtjes së Territorit (IKMT), i formalizuar me Vendimin e Këshillit të Ministrave Nr. 893, datë 4 nëntor 2015. Që atëherë, IKMT funksionon si autoriteti kombëtar përgjegjës për mbrojtjen territoriale, shembjen e ndërtimeve pa leje dhe zbatimin e rregulloreve urbane dhe mjedisore në gjithë Shqipërinë.

Që nga themelimi, IKMT ka ndërmarrë operacione të mëdha për pastrimin e ndërtimeve të paligjshme, veçanërisht në zona me rëndësi mjedisore ose kulturore, si parqet kombëtare dhe zonat bregdetare.

 Përgjegjësitë 
IKMT është i ngarkuar me:
 Monitorimin dhe kontrollin e zbatimit të rregulloreve të planifikimit urban dhe përdorimit të tokës.
 Identifikimin dhe shembjen e ndërtimeve të paligjshme.
 Koordinimin me njësitë e qeverisjes vendore dhe Agjencinë Kombëtare të Planifikimit të Territorit.
 Zbatimin e vendimeve administrative dhe ligjore që lidhen me mbrojtjen territoriale.

 Strukturë 
Agjencia udhëhiqet nga një Drejtor i Përgjithshëm dhe përfshin degë rajonale në të gjithë Shqipërinë. Ajo operon në bashkëpunim të ngushtë me organet e zbatimit të ligjit kur është e nevojshme. Nga korriku i 2024 në krye të agjencisë eshtë Dallëndyshe Bici 

 Shih edhe 
 Ministria e Brendshme e Shqipërisë

 Referime 

 Lidhje të jashtme 
 Faqja zyrtare

Kategori:Agjenci qeveritare të Shqipërisë
Kategori:Zbatimi i ligjit në Shqipëri